E-tol hier om te bly – praag.co.za
“Die storie is heeltemal verkeerd,” het Makhura se woordvoerder, Thabo Masebe, gesê. Hy het gesê die premier provinsiale rede van Maandag bly onveranderd. “Daar is nêrens gesê dat die e-tolstelsel vervang gaan word nie. Daar is wel sprake om stelsels te kombineer.”
Volgens die koerant het die provinsiale regering ŉ ooreenkoms met die nasionale regering bereik dat die e-tolstelsel vervang gaan word met ŉ nuwe stelsel. Die nuwe stelsel sal ten doel hê om die skuld te delg wat vir die Gautengse hoofwegverbeteringsprojek (GFIP) aangegaan is.
Makhura het Maandag “groot finansiële verligting” aan padgebruikers belowe en gesê die konsultasieproses is steeds aan die gang.
“Die provinsiale regering neem deel aan die huidige konsultasieproses om ‘n beter bedeling te ontwikkel wat die negatiewe impak van e-tol op die mense van Gauteng sal verminder,” het Makhura tydens sy provinislae rede verklaar. “Ek is vol vertroue dat die nuwe bedeling groot finansiële verligting aan motoriste sal bring, terwyl die betaalstelsel vereenvoudig word om dit vir motoriste makliker te maak om te betaal.”
Mpumelelo Mkhabela, die Sowetan se redakteur, het by navraag per SMS aan Sapa gesê: “Dankie vir die belangstelling in die berig. Lees asseblief môre [Woensdag] se koerant.”
Skrywer praagGepubliseer op 25 Februarie 2015 Kategorieë Nuus, Suider-AfrikaSleutelwoord belasting, e-tol, Gauteng, padgebruikers, snelweg, sowetan
Vorige Vorige artikel: Metrobus jaag van brug af
Volgende Volgende artikel: Begroting teiken wit belastingkoeie